Eira ezers - Vikipēdija

# Eira ezers

### Vikipēdijas raksts

Eira ezers
Salikts Eira ezera satelīta attēls, izmantots infrasarkano viļņu diapazons, infrasarkanajiem viļņiem tuvs un zilais gaismas viļņu diapazons.
Koordinātes: | 28°22'Z 137°22'A
Platība: | 9 690 km2
Maks. garums: | ~200 km
Vid. dziļums: | 3,3 m
Maks. dziļums: | 9,5 m
Tilpums: | 30,1 km3
Augstums vjl.: | -12 m
Izteka: | Nav
Sateces baseins: | 1 140 000 km2
Sateces baseina valstis: | Austrālija
Salas: | Mainīgs daudzums
Apdz. vietas krastos: |

Eira ezers tajos retajos gadījumos, kad tas sasniedz augstu ūdens līmeni ir lielākais ezers Austrālijā. Iespējams, vecākais no pasaules lielajiem ezeriem - 20 līdz 50 miljonus gadu vecs. Eira ezers atrodas Dienvidaustrālijas štata ziemeļu daļā, tuksneša zonā. No ezera nav iztekas. Zemāko ezera daļas gultni klāj ar sāli bagātas iegulas. Ezera gultne ir zemākais punkts Austrālijas kontinentā - sausajā periodā var sasniegt vietas, kas atrodas līdz 15 metrus zem jūras līmeņa.

Pat vissausākajā periodā ezera gultnē saglabājas ūdens, šādā laikā ezera gultni klāj daudzas nelielas lagūnas. Savukārt lietus sezonā ezera gultnes virzienā ūdeni nes upes no ziemeļrietumu virziena. Ja nokrišņu nav pietiekami daudz, ūdens var arī nesasniegt ezeru. Ja ezera apkaimē līst lietus, te notiek lielāki vai mazāki plūdi. Vidēji reizi trīs gados notiek 1,5 m augsti plūdi, līdz 4 m lieli plūdi - reizi desmitgadē. Aptuveni četras reizes gadsimtā ezers sasniedz savu maksimālo līmeni, augstākais reģistrētais līmenis tika sasniegts 1975. gadā. Taču arī šādā gadījumā nepilna gada laikā ūdens iztvaiko.

Eksistē arī Eira ezera jahtklubs, kas cenšas izmantot katru izdevību nogādāt savas jahtas uz ezeru plūdu laikā. Pēdējā laikā šāda izdevība bijusi 1997, 2000, 2001 un 2004. gados.

Eira ezers arī pie augsta ūdens līmeņa sastāv no divām daļām - lielākās - Ziemeļu Eira ezera un mazākas - Dienvidu Eira ezera. Abas daļas savieno Goidera kanāls (Goyder channel).

### [izmainīt šo sadaļu] Ieteicam apskatīt

- Pasaules lielāko ezeru saraksts

### [izmainīt šo sadaļu] Ārējās saites

- NASA uzņemtie Eira attēli:

[1], [2]

- Eira ezera jahtkluba mājaslapa (angliski)
- Eira ezera pelikānu mistērija (angliski)
- Eira ezera plūdi (angliski)

Saturs iegūts no "http://lv.wikipedia.org../../../e/i/r/Eira_ezers.html"

Kategorijas: Austrālijas ezeri | Sālsezeri

##### Views

- Raksts
- Diskusija
- Pašreizējā versija

##### Meklēt

##### Citās valodās

- Česky
- Dansk
- Deutsch
- English
- Español
- Suomi
- Français
- Magyar
- Italiano
- 日本語
- Lietuvių
- Nederlands
- Polski
- Português
- Русский
- Svenska
- Türkçe
- Українська
- Tiếng Việt
- 中文